CELEX: 62011TN0523
Language: el
Date: 2011-10-04 00:00:00
Title: Υπόθεση T-523/11: Προσφυγή της 4ης Οκτωβρίου 2011 — Maxima Grupė κατά ΓΕΕΑ — Bodegas Maximo (MAXIMA PREMIUM)

3.12.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 355/24
            
         Προσφυγή της 4ης Οκτωβρίου 2011 — Maxima Grupė κατά ΓΕΕΑ — Bodegas Maximo (MAXIMA PREMIUM)
   (Υπόθεση T-523/11)
   2011/C 355/44
   Γλώσσα στην οποία ασκήθηκε η προσφυγή: η αγγλική
   
      Διάδικοι
   
   
      Προσφεύγουσα: Maxima Grupė, UAB (Βίλνιους, Λιθουανία) (εκπρόσωπος: R. Žabolienė και E. Saukalas, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Bodegas Maximo, SL (Oyón, Ισπανία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του τέταρτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 2ας Αυγούστου 2011 στην υπόθεση R 1584/2010-4· και
            
         
               —
            
            
               να καταδικάσει το καθού στα δικαστικά έξοδα.
            
         
      Λόγοι και κύρια επιχειρήματα
   
   
      Αιτούσα την καταχώριση του κοινοτικού σήματος: Η προσφεύγουσα
   
      Σήμα προς καταχώριση: Το λεκτικό σήμα «MAXIMA PREMIUM», για προϊόντα των κλάσεων 3, 5, 16, 29, 30, 31, 32 AND 33 — Καταχωρισμένο κοινοτικό σήμα υπ’ αριθ. 6981443
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η αντίδικος ενώπιον του τμήματος προσφυγών
   
      Αντιταχθέν σήμα ή σημείο: Καταχωρισμένο υπ’ αριθ. 6642284 κοινοτικό λεκτικό «MAXIMO», για προϊόντα της κλάσεως 33
   
      Απόφαση του τμήματος ανακοπών: Δέχεται την ανακοπή για όλα τα επίμαχα προϊόντα
   
      Απόφαση του τμήματος προσφυγών: Απόρριψη της προσφυγής
   
      Προβαλλόμενοι λόγοι: Παράβαση του άρθρου 8, παράγραφος 1, στοιχείο β', του κανονισμού του Συμβουλίου No 207/2009, διότι το τμήμα προσφυγών έκρινε ότι υπήρχε κίνδυνος συγχύσεως χωρίς να λάβει υπόψη όλα τα κρίσιμα εν προκειμένω στοιχεία, μεταξύ των οποίων τον εγγενώς περιορισμένο διακριτικό χαρακτήρα του «MAXIMO/MAXIMA», την ομοιότητα των σημείων και το γεγονός ότι το ενδιαφερόμενο κοινό είναι ιδιαίτερα συνετό και καλώς ενημερωμένο.